᱕ᱹ ᱱᱮᱛᱟᱨ ᱫᱚ ᱟᱨᱦᱚᱸ ᱯᱟᱹᱨᱤᱥ ᱨᱮ ᱵᱷᱮᱜᱟᱨ ᱞᱮᱠᱟᱱ ᱵᱚᱱᱚᱫᱚᱞ ᱧᱮᱞᱚᱜ ᱠᱟᱱᱟ᱾ ᱠᱤᱪᱷᱤ ᱥᱮᱨᱢᱟ ᱢᱟᱲᱟᱝ ᱦᱚᱸ ᱵᱟᱯᱞᱟ ᱛᱟᱭᱚᱢ ᱫᱚ ᱠᱚᱲᱟ ᱣᱟᱜ ᱯᱟᱹᱨᱤᱥ ᱛᱮᱜᱮ ᱠᱩᱲᱤ ᱦᱚᱸᱭ ᱜᱚᱭᱚᱱᱚᱜ, ᱵᱟᱰᱟᱭᱚᱜ ᱠᱟᱱ ᱛᱟᱸᱦᱮᱫ ᱢᱮᱱᱠᱷᱟᱱ ᱱᱮᱛᱟᱨ ᱫᱚ ᱡᱟᱱᱟᱢ ᱯᱟᱹᱨᱤᱥ ᱦᱚᱸ ᱛᱟᱸᱦᱮᱱ ᱠᱟᱱ, ᱡᱟᱸᱣᱟᱭ ᱯᱟᱹᱨᱤᱥ ᱦᱚᱸ ᱛᱟᱸᱦᱮᱱ ᱠᱟᱱ ᱾ ᱤᱧᱫᱚ ᱵᱟᱹᱧ ᱩᱭᱦᱟᱹᱨ ᱫᱟᱲᱮᱭᱟᱜ ᱠᱟᱱᱟ, ᱧᱩᱛᱩᱢ ᱛᱟᱭᱚᱢ ᱵᱟᱨᱼᱵᱟᱨᱭᱟ ᱯᱟᱹᱨᱤᱥ ᱫᱚᱦᱚ ᱨᱮᱭᱟᱜ ᱯᱚᱨᱦᱚ ᱫᱚ ᱪᱮᱫ ?  ᱯᱟᱞᱮᱱ ᱵᱩᱠᱟᱹᱛᱚᱯᱟ ᱵᱩᱱᱤᱭᱟᱹᱫ ᱪᱤᱱᱷᱟᱹ ᱟᱞᱚ ᱢᱟᱞᱚᱴᱚᱜ ᱢᱟ ᱢᱮᱱᱛᱮ !  ᱥᱮ ᱧᱩᱛᱩᱢᱟᱱ ᱟᱭᱚᱼᱵᱟᱵᱟ, ᱟᱯᱟᱼᱵᱟᱨᱮᱭᱟᱜ ᱫᱚᱲ ᱛᱮ ᱯᱟᱵᱞᱤᱥᱤᱴᱤ ᱥᱮ ᱡᱷᱟᱞᱠᱟᱣᱚᱜ ᱞᱟᱹᱜᱤᱫ, ᱡᱮᱢᱚᱱ ᱦᱚᱲᱠᱚ ᱢᱮᱱ ᱢᱟ ᱩᱱᱤᱫᱚ ᱯᱷᱟᱞᱱᱟ ᱦᱚᱯᱚᱱᱼᱮᱨᱟ ᱠᱟᱱᱟᱭ !  ᱥᱮ ᱪᱮᱫ ? ?  ᱡᱮᱞᱮᱠᱟ ᱠᱚᱲᱟ ᱪᱷᱩᱴᱠᱤᱭ ᱟᱹᱜᱩ ᱫᱟᱲᱮ ᱠᱚᱣᱟ, ᱚᱱᱠᱟ ᱜᱮ ᱠᱩᱲᱤ ᱦᱚᱸ ᱟᱹᱰᱤ ᱜᱟᱱ ᱠᱚᱲᱟ ᱴᱷᱮᱱ ᱪᱷᱩᱴᱠᱤᱭ ᱵᱚᱞᱚ ᱫᱟᱲᱮᱭᱟᱜᱼᱟ ᱾ ᱚᱱᱠᱟᱱ ᱢᱟᱢᱞᱟ ᱨᱮᱫᱚ, ᱠᱩᱲᱤᱭᱟᱜ ᱯᱟᱹᱨᱤᱥ ᱵᱚᱫᱚᱞ ᱨᱮ ᱟᱱᱟᱴ ᱦᱩᱭᱩᱜᱼᱟ ᱾ ᱠᱩᱲᱤᱭᱟᱜ ᱢᱤᱫ ᱧᱩᱛᱩᱢ ᱛᱟᱭᱚᱢ ᱡᱮᱛᱮ ᱡᱟᱶᱟᱭᱟᱜ ᱯᱟᱹᱨᱤᱥ ᱵᱟᱦᱟ ᱞᱮᱠᱟᱭ ᱜᱟᱞᱟᱝᱼᱟ ᱥᱮ ᱢᱟᱨᱮ ᱡᱟᱶᱟᱭᱟᱜ ᱯᱟᱹᱨᱤᱥ ᱫᱚᱭ ᱵᱟᱹᱲᱤᱡᱽ ᱛᱮ ᱱᱟᱶᱟ ᱡᱟᱶᱟᱭᱟᱜ ᱯᱟᱹᱨᱤᱥ ᱮ ᱠᱷᱚᱫᱟᱭᱟ ? ? 